projecte-aina/catalan_government_crawling huggingface dataset:
El passat 5 de juny us posàvem a disposició un nou procediment de justificació per les inversions de maquinària (ajuts millora de la competitivitat i mitigació del canvi climàtic) a través de FotoDUN.
Aquest procediment s'habilitava amb motiu de la pandèmia de la Covid-19 com a mesura derivada de la declaració de l'estat d'alarma (comunicat CGE 26).
Acabat l'estat d'alarma, aquesta mesura es va deixar sense efecte a Catalunya.
I posteriorment, a partir del 15 de juliol de 2020, es va tornar a habilitar aquest procediment només per a determinats municipis del Segrià amb la mobilitat limitada (comunicat CGE 34).
Donades les circumstàncies actuals, per a tot Catalunya, des d'ara i fins a nou avís, torna a ser vigent el procediment que permetia substituir la visita presencial dels tècnics del DARP (certificació), per l'aportació digital d'una declaració responsable, els documents justificatius i les fotografies georeferenciades, únicament en expedients de Millora de la Competitivitat i en Mitigació del Canvi Climàtic, quan totes les inversions subvencionades són maquinària agrícola.
Al web del DARP trobareu la fitxa interpretativa 13 que us tornem a adjuntar en aquest comunicat junt amb la declaració responsable.
Recordeu que les fotografies es presentaran a través de l'app FotoDUN, i la declaració responsable i els documents, a través d'una petició genèrica de la Generalitat.
El model normalitzat de la declaració responsable es troba publicat al web del DARP, però també us l'adjuntem en aquest comunicat.
Recordeu que també estan vigents per a tot Catalunya:
El Departament d'Agricultura duu a terme, des de l'any 2006, un seguiment mensual de l'estat dels embassaments per tal de preveure la disponibilitat d'aigua a les diferents comunitats de regants de Catalunya.
Les dades s'obtenen de les reserves d'aigua existents als embassaments que es publiquen a les pàgines Web de les Confederacions Hidrogràfiques de l'Ebre i del Xúquer, de l'Agència Catalana de l'Aigua (ACA) i també del seguiment que realitza el DARP en els embassaments que gestiona directament.
En els casos en què una zona regable està regulada per diferents embassaments, se sumen les reserves dels que els hi corresponen i es determina la reserva total disponible.
Aquestes dades es representen en dos gràfics per una ràpida visualització: un gràfic correspon a l'evolució mensual de les reserves de cada embassament en els dos últims anys i l'altre la comparació mensual de la reserva total disponible de la zona regable, al llarg dels diferents anys.
Amb aquestes dades es poden preveure amb antelació les limitacions en les dotacions d'aigua que poden afectar a les campanyes de reg.
Informació sobre el regadiu i l'estat dels embassaments organitzat per comunitats de regants.
Preses i embassaments a Catalunya
Conques hidrogràfiques de Catalunya
Sovint les actuacions de planejament urbanístic comporten unes propostes d'ocupació de sòl no urbanitzable d'importància significativa.
Aquesta ocupació ha estat més intensa en els territoris i comarques amb forta pressió urbanística de manera que el territori ha restat molt saturat d'instal·lacions i construccions de tota mena.
Cal assenyalar que hi ha municipis costaners que pràcticament no disposen de superfície no urbanitzable.
Per tant és d'importància rellevant pel país i per la supervivència del sòl no urbanitzable de caràcter agrari, dedicat a produccions, preservant al màxim aquests sòls justificant i fonamentant les ocupacions i noves dedicacions en sòl no urbanitzable.
Addicionalment, aquestes actuacions poden provocar afeccions importants en explotacions i instal·lacions agropecuàries i infraestructures agràries.
Tot això ens porta a la necessitat d'incorporar als documents de planificació urbanística un estudi addicional que denominem anàlisi d'afeccions agràries (en endavant AAA).
L'anàlisi d'afectacions agràries ha de justificar l'adequació del pla a la legislació sectorial agrària aplicable i a les directrius i prioritats del Departament d'Agricultura establertes per la Llei 18/2001, de 31 de desembre, d'Orientació Agrària en matèria d'ordenació i aprofitament del sòl agrari.
Aquest estudi haurà d'incorporar l'anàlisi de la situació actual del territori, la delimitació i justificació de les demandes de sòl urbanitzable, un anàlisis comparatiu de les alternatives possibles, justificació de les solucions proposades i previsió mesures compensatòries si és necessari.
El territori agrari és productiu (agrícola, ramadera, forestal, economia de serveis), és paisatge i també és biodiversitat.
Cal considerar els valors i la riquesa que pot aportar la biodiversitat pel conjunt de l'explotació, el seu interès, així com la legislació sectorial que la preserva.
La proposta de continguts de l'AAA, que s'aplicarà fonamentalment en les requalificacions de sòl no urbanitzable (PGOUM i modificacions puntuals) i que haurà de ser presentat pels promotors de l'actuació i redactat per tècnics competents, és:
Aquest informe haurà d'incorporar una sèrie de documentació gràfica que permeti donar suport i informació sobre el que s'ha esmentat amb anterioritat:
En altres tipus d'actuacions sobre sòl no urbanitzable de planejament derivat, bàsicament Plans Especials i obres d'interès públic, l'informe caldrà que inclogui:
En els projectes d'obres i d'infraestructures lineals, abans de l'aprovació definitiva del traçat o de l'emplaçament, caldrà valorar:
El Departament d'Agricultura, mitjançant la Llei 18/2001, de 31 de desembre, d'Orientació Agrària, té encomanades funcions amb relació a l'equilibri territorial del medi rural i l'ordenació territorial de Catalunya vinculades a una gestió del territori adequada a les necessitats de la ciutadania i a la millora i manteniment de les explotacions i els ecosistemes agraris.
Addicionalment, el Parlament de Catalunya en la Resolució 671/VIII sobre el Món agrari, en el punt II de Polítiques destinades a desenvolupament rural sostenible del territori i en l'apartat 1 de Gestió d'espais agraris, determina la necessitat de protegir i promoure el sòl per a usos agraris, així com l'eficiència d'aquests usos per tal d'incrementar la capacitat alimentària de Catalunya.
Adreçat a aquests objectius cal:
La Llei d'Espais Agraris, aprovada pel Parlament de Catalunya, el 29 de maig de 2019, té els següents objectius:
Llei 18/2001, de 31 de desembre (DOGC núm. 3549 - 09/01/2002)
Llei 3/2019, del 17 de juny (DOGC núm. 7900 - 19/06/2019)
La normativa estableix la possibilitat que els beneficiaris es cedeixin els drets assignats, amb caràcter temporal o definitiu, amb terres o sense terres, sempre i quan reuneixin els requisits establerts per la modalitat de cessió que comuniquen així com, si s'escau, presentin la documentació preceptiva.
En el cas de cessions de drets amb terres, drets i terres objecte de la cessió hauran de ser de la mateixa regió SIGPAC.
És comú a tot tipus de cessió que les parts (cedent i cessionari) siguin agricultors actius –excepte en el cas de cessionaris per herència que cedeixin amb caràcter definitiu la totalitat dels drets rebuts-, i que el cedent signi el seu consentiment a la presentació de la comunicació.
Els titulars de drets que formin part del règim de petits agricultors, d'ara a endavant RPA, només podran cedir drets en els supòsits d'herència, cessament anticipat, incapacitat laboral permanent o jubilació de l'activitat agrària.
Els nous agricultors que mitjançant alguna d'aquestes cessions rebin aquest tipus de drets podran optar a participar en aquest règim a condició que compleixin els requisits per a beneficiar-se del RPA i rebin en la cessió tots els drets del cedent.
Els agricultors que ja participin en el RPA i rebin drets d'un productor pertanyent al RPA no podran acumular els imports procedents de dita cessió als imports que li van servir per incloure'l al RPA mentre continuïn en aquest règim.
Els agricultors que ja participin en el RPA i rebin drets del RPB –règim de pagament bàsic- no podran activar aquests drets cedits mentre continuïn al RPA.
Els agricultors que formin part del RPA i vulguin cedir els drets per causes diferents a les esmentades, prèviament han de sortir del RPA.
Aquests cedents podran presentar la renúncia al RPA en la DUN del cessionari final.
La comunicació de cessió es presentarà mitjançant la DUN del cessionari final, en nom i amb el consentiment dels cedents.
El període de comunicacions de cessions per a la campanya 2019 s'iniciarà l'1 de febrer i finalitzarà quan acabi el termini de modificacions de la DUN (31 de maig de 2019).
La documentació justificativa, si escau -article 14 i Annex 6 de l'Ordre ARP/7/2019-, s'ha de lliurar a l'oficina comarcal.
25.09.2020: Resolució de cessions de drets de pagament bàsic 2020.
El termini per a la presentació de recurs d'alçada, si escau, finalitza el 26 d'octubre de 2020.
16.12.2019: Resolució de cessions de drets de pagament bàsic 2019.
El termini per a la presentació de recurs d'alçada, si escau, finalitza el 17 de gener de 2020.
22.02.2019: Resolució de retirada de drets de pagament 2017 (efectes inici 2018).
El termini per a la presentació de recurs d'alçada, si escau, finalitza el 21 de març de 2019.
05.12.2018: Resolució de cessions de drets de pagament bàsic 2018.
El termini per a la presentació de recurs d'alçada, si escau, finalitza el 7 de gener de 2019.
Posem a la vostra disposició dues fitxes interpretatives noves relatives a un n ou procediment de justificació d'actuacions aprovades.
Aquest procediment s'ha habilitat només per determinades actuacions d'ajuts CGE competitivitat, i és una mesura per tal de minimitzar les visites i moviments de personal a les explotacions agràries amb motiu de la pandèmia del COVID19.
El nou procediment permet substituir la visita presencial del tècnic DARP (certificació), per l'aportació digital d'una declaració responsable, els documents justificatius i les fotografies georeferenciades.
Les fotografies es presentaran a través de l'app FotoDUN, i la declaració responsable i els documents, a través d'una petició genèrica de la Generalitat.
Trobareu els models normalitzats de cada declaració responsable en aquest comunicat.
En aquestes fitxes trobareu detallat com realitzar aquest nou tràmit de justificació de l'execució de les actuacions per aquest nou procediment habilitat.
És recomana utilitzar aquest procediment de justificació sempre que sigui possible, per evitar visites presencials que no siguin estrictament necessàries.
Després d'aquest tràmit, el DARP procedirà directament a la validació de requeriments amb la informació aportada, i al pagament de l'ajut.
Una app mòbil per enviar fotografies geoetiquetades com a suport a les declaracions mitjançant la DUN.
El Departament d'Agricultura, Ramaderia, Pesca i Alimentació posa a disposició d'agricultors i ramaders una aplicació de mòbil per fer fotografies geoetiquetades que il·lustrin la realitat de les parcel·les agrícoles de Catalunya.
Aquesta actuació se situa en un context de perspectives de canvis en el sistema de control dels ajuts de la Política Agrària Comuna (PAC).
La Comissió Europea ha adaptat la normativa comunitària per tal d'obtenir beneficis amb l'ús de les tecnologies, entre les quals destaquen les imatges del satèl·lit Sentinel-2 i l'aportació de fotografies geoetiquetades per part dels agricultors com a prova de control.
Les fotografies són un element de suport al control i fins i tot una prova del mateix en casos de sol·licitud de canvi d'ús, justificació de compromisos agroambientals, actuacions en la reestructuració de la vinya o verificació del conreu en controls de monitoratge.
Les fotografies realitzades amb l'APP s'envien al DARP directament i contenen el posicionament (amb una precisió mínima requerida), la data i altres paràmetres que les identifiquen.
Se sotmeten a informació pública els documents següents:
Les persones interessades poden examinar-los i formular-hi al·legacions durant un termini de dies 30 dies hàbils a comptar des de l'endemà de la publicació de l'edicte al Diari Oficial de la Generalitat de Catalunya (DOGC núm. 7376 - 24/05/2017).
Termini d'informació pública: del 25 de maig 5 de juliol, ambdós inclosos
pel qual se sotmet a informació pública el projecte de reg interior amb dotació de suport de 90,4 hectàrees de vinya emparrada de la finca Aranyó i l'estudi d'impacte ambiental als termes municipals de Juneda, les Borges Blanques i Cervià de les Garrigues, a la comarca de les Garrigues (Lleida).
Se sotmet a informació pública el document:
Les persones interessades poden examinar-los i formular-hi al·legacions durant un termini de dies 20 dies hàbils a comptar des de l'endemà de la publicació de l'edicte al Diari Oficial de la Generalitat de Catalunya (DOGC núm. 7421 - 27/07/2017).
Termini d'informació pública: del 28 de juliol al 25 d'agost de 2017, ambdós inclosos
pel qual se sotmet a informació pública el projecte constructiu de la modernització del reg a la zona dels Torrents de Valls, fase 2, als termes municipals de Valls i Vallmoll (comarca de l'Alt Camp) (clau: VX-16278).
Se sotmet a informació pública el document:
Termini d'informació pública: del 19 de setembre al 31 d'octubre de 2017
pel qual se sotmet a informació pública el Projecte constructiu d'impulsió mitjançant bombament solar, des de la bassa de regulació del sector 8 del sistema Segarra-Garrigues a la bassa de regulació de reg de l'Espluga Calba i Maldà, als termes municipals de l'Espluga Calba i Maldà.
Se sotmet a informació pública el document:
Les persones interessades poden examinar-lo i formular-hi al·legacions durant un termini de dies 30 dies hàbils a comptar de l'endemà de la publicació de l'edicte al Diari Oficial de la Generalitat de Catalunya (DOGC núm. 7509 - 01/12/2017).
Termini d'informació pública: del 2 de desembre de 2017 al 19 de febrer de 2018, ambdós inclosos
pel qual se sotmet a informació pública el Projecte constructiu de subministrament de reg de suport zona regable de l'Albi, en l'àmbit del Segarra-Garrigues, terme municipal de l'Albi (clau VI-17228).
Plec de prescripcions tècniques
Data de redacció: setembre de 2017
Se sotmet a informació pública el document:
Les persones interessades poden examinar-lo i formular-hi al·legacions durant un termini de dies 20 dies hàbils a comptar de l'endemà de la publicació de l'edicte al Diari Oficial de la Generalitat de Catalunya (DOGC núm. 7575 - 09/03/2018).
Termini d'informació pública: del 12 de març al 10 d'abril de 2018, ambdós inclosos
pel qual se sotmet a informació pública la Proposta de resolució per deixar sense efectes la Resolució AAR/1694/2009, de 2 de juny, per la qual s'aprova l'acord de concentració parcel·lària de la zona del nucli agregat d'Aramunt dins el terme municipal de Conca de Dalt (DOGC núm. 5404, de 19.6.2009).
pel qual es declara d'utilitat pública i d'urgent execució la concentració parcel·lària de la zona del nucli agregat d'Aramunt dins el terme municipal de la Conca de Dalt (DOGC núm. 3928 - 18/07/2003)
Se sotmet a informació pública els documents:
Les persones interessades poden examinar-los i formular-hi al·legacions durant un termini de dies 30 dies hàbils a comptar de l'endemà de la publicació de l'edicte al Diari Oficial de la Generalitat de Catalunya (DOGC núm. 7632 - 01/06/2018).
Termini d'informació pública: del 4 de juny al 13 de juliol de 2018, ambdós inclosos
pel qual se sotmet a informació pública el projecte i el corresponent estudi d'impacte ambiental del Projecte de condicionament i millora de la xarxa de distribució de reg del Molí de Pals, als termes municipals de Gualta, Torroella de Montgrí, Fontanilles, Pals, Palau-sator, Serra de Daró i Ullastret (Baix Empordà), clau TR-09414.
Memòria, plànols i resum del pressupost
Memòria i annexos; Document núm. 2.
Plec de prescripcions tècniques; Document núm. 4.
Data de redacció: febrer de 2013
Eines conductuals, ecològiques i socioeconòmiques per modelitzar la política agrària
La Política Agrària Comuna (PAC) dóna suport a 11 milions d'agricultors, manté els estàndards ambientals i promou l'aplicació de bones pràctiques agrícoles a més de la meitat de la superfície de la Unió Europea (UE).
Tanmateix, les pressions per la intensificació de l'ús de la terra, l'abandonament i el canvi climàtic segueixen sent un repte per a la PAC actual i la seva implementació.
Informació del projecte: https://cordis.europa.eu/project/id/817501
El Departament d'Agricultura participa en el projecte europeu Bestmap per al disseny i seguiment de les polítiques agràries a Europa (26 octubre 2019)
El 2015 comença l'aplicació de la nova Política Agrària Comuna (PAC) pel període 2014-2020, que comporta un canvi del sistema d'ajuts directes.
Seran beneficiaris del nou sistema d'ajuts directes aquells que:
Ajut desvinculat de la producció que percebrà qui disposi de drets de pagament bàsic.
S'assignaran drets de pagament bàsic a totes aquelles persones físiques o jurídiques, que:
És un ajut complementari al pagament bàsic.
Afecta a tota la superfície admissible de l'explotació.
Compleixen les pràctiques beneficioses:
Condicionat al compliment de les següents pràctiques agrícoles beneficioses per al clima i el medi ambient:
És l'import complementari al pagament base, que cobraran els joves menors de 40 anys i que s'instal·lin per primera vegada en una explotació agrària com a responsable de la mateixa, o que s'hagin instal·lat en aquesta explotació, com a responsables, en els cinc anys anteriors a la primera presentació d'una sol·licitud.
Destinats a atendre sectors específics amb risc de disminució o abandonament de la producció.
Els imports pels Ajuts associats poden arribar fins el 15% del pressupost total d'ajuts directes (13% + 2% conreus proteics).
Els sectors que tindran aquests ajuts són:
S'estableix un règim simplificat, que s'aplicarà automàticament a tots els perceptors que rebin menys de 1.250 €/any en concepte d'ajudes directes la campanya 2015.
Les explotacions que participin en aquest règim no estan sotmeses a requisits "Pagament Verd o Greening", ni a controls de condicionalitat per als ajuts directes.
L'import mínim d'ajut directe a percebre s'estableix en 100 € l'any 2015, en 200 € l'any 2016 i de 300 € a partir de l'any 2017.
S'estableix una modulació del 5% del pagament base per imports superiors a 150.000 €.
Tríptic informatiu sobre els ajuts directes
La Política Agrària Comuna (PAC), des del seu naixement l'any 1962, ha estat un dels elements vertebradors de la Unió Europea (UE) i la receptora d'una part molt important del pressupost comunitari.
Creada en el context d'una economia de postguerra, els seus objectius eren garantir l'abastiment d'aliments a la població i uns preus als productors que els permetessin una renda equitativa.
La reforma de 1992 va suposar un gran canvi, ja que es va substituir el suport als preus, per uns pagaments directes als productors en funció de les hectàrees i caps de bestiar produïts, reduint molt els fons destinats a les mesures de mercat.
S'introdueix la responsabilitat dels agricultors envers al respecte del medi ambient i a la utilització dels recursos naturals.
L'any 2000 s'amplia la PAC amb la introducció d'una nova política de desenvolupament rural, amb l'objectiu de fomentar noves iniciatives rurals i ajudar als agricultors a reestructurar les seves explotacions, diversificar la seva producció i millorar la comercialització dels seus productes.
L'any 2003, en una nova reforma, es suprimeix la connexió entre les ajudes i la producció.
Així els agricultors reben un ajut a la renda, el pagament únic, que no està vinculat a la producció sinó al compliment de determinades normes de respecte del medi ambient, seguretat alimentària i de benestar animal.
Amb aquesta PAC es pretén que la presa de decisions productives es faci en funció del mercat i no dels ajuts, augmentant així la competitivitat de les explotacions i la qualitat dels productes.
L'aplicació del pagament únic per explotació a Catalunya s'aplica des de l'any 2006.
La PAC s'estructura en dos pilars, amb diferents formes finançament:
La nova etapa 2014-2020 vol propiciar un canvi radical de la PAC amb l'horitzó de l'any 2020.
Ara per ara, es mantenen molts dels mecanismes i programes que es venien desenvolupant fins ara.
Respectar la condicionalitat ens permet revaloritzar l'entorn, donant al medi un atractiu afegit.
Fer les coses bé des del punt de vista mediambiental també es pot traduir en ser més competitiu: el manteniment de l'entorn rural, la conservació dels hàbitats naturals, de la fauna i flora silvestres, de les aus silvestres, la protecció de les aigües contra la contaminació per nitrats d'origen agrari, la protecció dels aqüífers contra la contaminació, la seguretat alimentària, la sanitat animal, el benestar animal, la protecció del sòl contra l'erosió, el manteniment de sòl en bones condicions quant a la conservació de la seva estructura i del seu contingut de matèria orgànica, el manteniment mínim de les superfícies agràries, entre d'altres, ens garanteixen uns beneficis directes en l'entorn del medi natural, que fins i tot ens poden permetre una diversificació de les activitats agràries.
Podrem comprovar-ho amb fets com l'estalvi d'adobs minerals donada la correcta gestió de les dejeccions ramaderes; amb el bon manteniment de les condicions del sòl, que és una manera de lluitar contra l'erosió que podria causar danys irreparables; amb l'augment de la renda agrària, incrementada per l'augment en els ingressos de les activitats complementàries a la seva explotació, etc.
Aquests indicadors mostren de manera gràfica les dades referents als imports dels ajuts directes de la PAC per a l'any 2019 a Catalunya.
Permet seleccionar el subgrup d'ajuts: associats agrícoles, associats ramaders, dissociats
Permet seleccionar la demarcació territorial
Mostra el gràfic dels imports de les línies d'ajut.
La informació que es dona és l'import per cada línia d'ajut.
Clicant sobre una línia d'ajut en concret, aquesta es destaca i, alhora, el mapa mostra la distribució dels imports de la línia d'ajut, i la taula mostra l'import i els beneficiaris totals de la línia d'ajut.
Mostra en una taula per cada línia d'ajut l'import, el percentatge sobre el total i el nombre de beneficiaris.
Mostra en un gràfic la distribució dels imports per línia d'ajut.
Seleccionant una línia d'ajut, en el gràfic es destaca la línia d'ajut i, alhora, el mapa mostra la distribució dels imports de la línia d'ajut.
Podeu fer filtres per subgrup d'ajuts i per demarcació.
També per línia d'ajut des de la barra del gràfic.
Al mapa, si cliqueu damunt de la comarca, veureu els imports i beneficiaris d'aquella comarca.
Quan les comarques apareixen en blanc, vol dir que no hi ha dades.